Saskia Alusalu

Saskia Alusalu (sündinud 14. aprillil 1994 Jõgeval) on eesti kiiruisutaja, treener ja füsioterapeut.

Ta on esimene Eesti naiskiiruisutaja, kes on võistelnud olümpiamängudel. 2018. aasta Pyeongchangi taliolümpiamängudel saavutas ta ühisstardiga sõidus 4. koha.

Haridus
Saskia Alusalu on lõpetanud 2013. aastal Põltsamaa Ühisgümnaasiumi ja 2024. aastal Tartu Ülikooli (cum laude) füsioteraapia erialal ning jätkab õpinguid terviseteaduste magistriõppes.Klõps | Tagasi Tartus õppimislainel! Endine kiiruisutaja Saskia Alusalu võttis taas ette ülikoolitee Kroonika/Delfi, 18.09.2024. 

Ta on õppinud Põltsamaa Lastemuusikakoolis viiulit.Deivil Tserp. "Kiiruisutaja, kes mängib viiulit" Õhtuleht.ee, 03.04.2010.

Sportlastee
Kiiruisutamisega hakkas ta tegelema 2006. aastal Adaveres treener Väino Treimani juhendamisel.Marta Vasarik. Jääprintsess Saskia Alusalu Ajakiri Sport. 18.08.2017. 

Aastatel 2011–2015 ja 2016–2020 treenis ta Inzelli kiiruisuakadeemias SaksamaalAnu Säärits. "Saskia Alusalu harjutab Saksamaal kiiruisuakadeemias" ERR Sport, 10.11.2012. ning 2015–2016 Norra kiiruisuakadeemias.

Tema põhitreenerid tippspordis on olnud prantslane Tristan Loy (2016–2018) ja norrakas Bjarne Rykkje (alates 2018. aasta suvest), spordimänedžerina on teda abistanud Marek Vister.Ats Kuldkepp. Saskia Alusalu naudib professionaalsuse tõusu, aga elu pole nii lill, kui kaugelt paistab Õhtuleht.ee, 04.09.2018.

Juunioride maailmameistrivõistlused
Ta sai 2011. aastal juunioride maailmameistrivõistlustel 3000 meetri distantsil 25., 2012. aastal 19. ja 2013. aastal 17. koha ning 1500 m distantsil 31. koha. 

Olümpiamängud
2018. aasta Pyeongchangi taliolümpiamängudel saavutas ta 24. veebruaril 2018 ühisstardiga sõidus neljanda koha. Ühtlasi oli ta olümpiamängude ava- ja lõputseremoonial Eesti lipu kandja.Saskia Alusalu Competed in Olympic Games.

Maailmameistrivõistlused
2015. aasta MM-il saavutas ta ühisstardist sõidus 10. koha ja 2019. aasta MM-il 13. koha.

Maailma karikasari
Juunioride sarja kokkuvõttes oli ta ühisstardist sõidus 2013. aastal kolmas. 

Täiskasvanute sarja kokkuvõttes oli ta 2018. aastal 8., 2019. aastal 11. ja 2020. aastal 18.

Euroopa meistrivõistlused
Ühisstardist sõidus oli ta 2018. ja 2020. aastal 11., distantsidel 3000 m 2018. aastal 12. ja 1500 m 2018. aastal 19.

Mitmevõistluses olid tema kohad 
 2014 – 24. (3000 m 19., 1500 m 24., 500 m 26.), 
 2015 – 17. (3000 m 16., 1500 m 17., 500 m 18.), 
 2016 – 17. (3000 m 15., 500 m ja 1500 m 17.), 
 2017 – 16. (3000 m 15., 1500 m 16., 500 m 18.) ja 
 2019 – 13. (3000 m 11., 1500 m 15., 500 m 16.).

Eesti meister
2019. aasta augusti seisuga on Saskia Alusalu 38-kordne Eesti meister kiiruisutamises. Ta on püstitanud kokku 89 Eesti rekordit.Nordeconist sai Saskia Alusalu üks suursponsoritest Nordeconi koduleht. Vaadatud 09.07.2024. 

Alusalu tuli 2008. aastal Eesti meistriks 3000 meetri distantsil. 2009., 2010., 2011. ja 2012. aasta Eesti meistrivõistlustel võitis ta kõik neli distantsi (500 m, 1000 m, 1500 m, 3000 m) ja mitmevõistluse. 

Oma esimese Eesti rekordi püstitas ta 14-aastaselt 1500 m distantsil. Tema isiklikud ja ühtlasi Eesti rekordid on 500 m 40,85 (2019), 1000 m 1.19,01 (2019), 1500 m 1.58,64 (2019), 3000 m 4.07,43 (2019), 5000 m 7.19,14 (2017), minimitmevõistlus 178,533 (2011).Sissekanne ESBL-is

Rulluisutamine
Alusalu on tulnud 2015., 2016., 2018. ja 2019. aastal Eesti meistriks ka rulluisutamise maratonidistantsil.Saskia Alusalu. Minust saskiaalusalu.ee.

Aastatel 2016–2019 oli ta UusMaa rullituuri üldvõitja ja 2018. aastal Tartu rulluisumaratoni võitja.Lühitutvustus Saskia Alusalu kodulehel. Vaadatud 26.09.2025.

Guinnessi rekord
Saskia Alusalu oli 2018. aasta suvel "Eesti Vabariik 100" ürituste raames korraldatud 100 x 10 km teatejooksu, mille tulemus kinnitati Guinnessi rekordina, võistkonna liige; ta jooksis viimast vahetust.Guinness World Records. Fastest relay 100 x 10 kilometres"Rekord on ametlik! EV100 Guinnessi rekordi jooksu tulemus sai ametliku kinnituse" Delfi Sport, 21.01.2019.

 Isiklikud rekordid 
Saskia Alusalu isiklikud rekordid.http://speedskatingresults.com/index.php?p=17&s=8127
DistantsAegKuupäevVõistluspaik500 m40,85*23. veebruar 2019 Calgary1000 m1.19,01*16. märts 2019 Calgary1500 m1.58,64*17. märts 2019 Calgary3000 m4.07,43*13. oktoober 2019 Inzell5000 m7.19,14*30. september 2017 Inzell
Tärniga (*) on tähistatud Eesti rekordid.

Tunnustus
 2010 – Presidendi Kultuurirahastu noore sportlase preemia
 2010–2020 – Eesti parim naiskiiruisutaja
 2018 – Eesti aasta naissportlane"Saskia Alusalu pälvis esimese kiiruisutajana aasta naissportlase tiitli" ERR Sport, 27.12.2018.

Stipendiumid
 2016 – Tradehouse'i noorsportlase stipendiumNoorsportlase stipendium Tradehouse.ee. Vaadatud 09.07.2024.
 2018 – ERGO Kindlustuse noorsportlase stipendiumSiim Kaasik. "Vaata, kelle vahel jagunes 25 000 euro suurune noorsportlaste stipendium" Postimees Sport, 25.04.2018.

Elu pärast tippsporti
24. augustil 2021 teatas Saskia Alusalu tippsportlaskarjääri lõpetamisest."Saskia Alusalu lõpetab sportlaskarjääri" ERR Sport, 24.08.2021.

Pärast paariaastast liuväljapausi on ta andnud uisutunde, juhendanud mitmesuguseid erimetoodikaga treeninguid ning jaganud treeningunippe avalikel spordi- ja meelelahutusüritustel.Foto | Saskia Alusalu pärast kaheaastast pausi jääl: mäletan ikka veel, kuidas uisutada Kroonika/Delfi, 18.02.2025.Suurel jääspordipäeval jagavad nippe Saskia Alusalu ja kurlingunaiskond ERR Sport, 11.03.2025.Spordikuulsuste jõuluturniiri võitsid Katrina Lehis ja Nikolai Novosjolov ERR Sport, 26.12.202.

Tal on 5. taseme treeneri kutse.Lühitutvustus Saskia Alusalu kodulehel. Vaadatud 26.09.2025.Saskia Alusalu Eesti Spordiregistris. Vaadatud 26.09.2025. Alates 2025. aastast töötab ta lisaks treeneritööle ka füsioterapeudina ning tegeleb Gymnathloni programmis laste liikumisharjumuste kujundamisega.Liisa Tupits. Saskia Alusalu alustas uues ametis. „Mul lihtsalt on väga suur huvi inimese keha vastu“ Kroonika/Delfi, 26.09.2025.

Ühiskondlik tegevus
Saskia Alusalu oli aastatel 2020–2024 Eesti Olümpiakomitee sportlaskomisjoni liige ja esindajate kogu liige.Selgus Eesti Olümpiakomitee sportlaskomisjoni uus koosseis Eesti Olümpiakomitee koduleht. 04.06.2024.

2021. ja 2022. aasta septembris oli ta Eesti Olümpiakomitee egiidi all toimunud üle-eestilise spordinädala patroon.Spordinädala jooksu võitis Risto Pernits, Saskia Alusalu poodiumil Sportos.eu. 30.09.2021.Spordinädala patroon Saskia Alusalu: olen tänulik oma kehale, et ta on vastu pidanud Spordinädal.ee, 26.09.2022. 2022. aasta spordinädala raames sooritas ta maksimumpunktidele kaitseväelase kehaliste võimete katsed ehk niinimetatud NATO testi.FOTOD ⟩ Vormikontroll: NATO testi tegid Pevkur, Herem ja Saskia Alusalu Postimees.ee. 30.09.2022.

Ta on valitud Tallinna kui 2025. aasta Euroopa spordipealinna saadikuks.Saskia Alusalu: see kogemus tõi mind pärast tippsporti maa peale Tallinn.ee, 18.03.2025.

Isiklikku
Saskia Alusalul on kaks vanemat õde, kellest üks on samuti kiiruisutamises Eesti rekordeid püstitanud Sandra Alusalu.Anu Säärits. Saskia Alusalu õpetajast õde: lapsed on uisutamisest üsna vaimustuses ERR Sport, 10.03.2018.

Saskia Alusalu elukaaslane oli aastatel 2020–2023 ettevõtja Mark Luts."Kiiruisutaja Saskia Alusalu kooselu ettevõtjast kallimaga lõppes" elu24.postimees.ee, 18. aprill 2024

Viited

Välislingid

 Saskia Alusalu koduleht
 Tippspordist loobunud Saskia Alusalu: mullis sportimine on nagu vanglas viibimine Delfi, 25. august 2021
 Saskia Alusalu kergitab saladuseloori oma eraelult: nime ma vahetada ei taha, aga emaks ma soovin saada kroonika.delfi.ee, 30. jaanuar 2023
 Video ⟩ Saskia Alusalu avaldas Eesti spordirahva ees varjatud talendi Saskia Alusalu ja Stig Rästa esitavad laulu "Kes jõudis tippu" üritusel "Spordiaasta tähed 2023". Postimees Sport, 30. detsember 2023

Kategooria:Eesti kiiruisutajad
Kategooria:Põltsamaa Ühisgümnaasiumi vilistlased
Kategooria:Jõgevalt pärit sportlased
Kategooria:Sündinud 1994